Woltern

Woltern () is en Dörp in de Gemeen Soltau in’n Landkreis Heidkreis, Neddersassen. Binnen de Gemeen Soltau billt Woltern en polietsche Oortschop.

To Woltern höört ok von öllers al de lütten Öörd Wieheholt un Huckenrieth mit to. Woltern sülvs besteiht ut dat ole Dörp Woltern un de Siedlung Woltern an’n Bahnhoff.

 Geografie 

De Oort liggt in de Lümbörger Heid. Dat Water ut dat Rebeed flütt över de Böhm af. In’n Noorden liggt dat Naturschuulrebeed Böhmdaal bi Huckenrieth.

De Naveröörd sünd Surbossel un Huckenrieth in’n Noorden, Deimen, Hambossel, Heinhoff un Dibbern in’n Oosten, Öön in’n Süüdoosten, Ahlften in’n Süden, Wiegen in’n Süüdwesten, Ellgen un Levern in’n Westen un Wieheholt, Reimen un Gröps in’n Noordwesten.

 Historie 

Woltern kummt 1245 toeerst in de Oorkunnen vör, as de Kapell in Woltern grünnt worrn is.

Von 1934 af an hett bi dat Dörp dat Lager Woltern bestahn.

In’n Eersten Weltkrieg sünd 18 Soldaten ut Woltern fullen oder vermisst un in’n Tweten Weltkrieg 57.Onlineprojekt Gefallenendenkmäler

 Verwaltungsgeschicht 

In de Franzosentied von 1810 bet 1814 hett de Oort to de Mairie Soltau in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Amtsvaagdie Neenkerken (Ünnervaagdie Woltern) in dat Amt Rodenborg tohöört un denn von 1852 bet 1859 to dat Amt Snevern. Von 1859 bet 1885 weer dat in dat Amt Soltau un na 1885 in’n Kreis Soltau. 1977 is dat Deel von’n Landkreis Soltau-Fambossel worrn, de siet 2011 Landkreis Heidkreis heet.

De Oort hett fröher en Buurschop billt un later en Gemeen. Düsse Gemeen is an’n 1. März 1974 mit de Gemeenreform in Neddersassen Deel von de Gemeen Soltau worrn. Sietdem billt de Oort en Oortschop mit egen Oortsvörsteiher.

 Inwahnertall 

 Religion 

duum|Kark in Woltern
Woltern is evangeelsch-luthersch präägt un billt mit de Hillig-Geist-Kark en egen Kaspel.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

 Oortsvörsteihers 

 –2011: Gunter Bostelmann
 2011–: Andreas Buhr

 Kultur 

En Denkmaal för de Fullenen ut de twee Weltkrieg’ steiht in Woltern dicht bi de Kark.

 Verenen 

De Schüttenvereen Woltern is 1905 grünnt worrn.

 Weertschop un Infrastruktur 

Woltern hett en egene freewillige Füürwehr.

De Heide-Park liggt twee Kilometer in’n Oosten von dat Dörp.

 Verkehr 

Dör Woltern löppt de Kreisstraat 24, de in’n Noordwesten na Reimen un Schüllern geiht un in’n Süüdoosten an de K 1 ran un von dor as K 9 wieder na Öön un Harbe. De K 1 weer bet 2014 noch Deel von de Bundsstraat 3. Se löppt in’n Noorden över Huckenrieth un Hillen na Häbe an de B 3 un in’n Süden över Ahlften na Soltau an de B 71. In Woltern twiegt von de K 24 na Westen de K 40 af, de över Wieheholt un Jilbern na Neenkerken geiht. Tosätzlich föhrt von Woltern in’n Noorden de K 33 över Gröps un Hämsen na Snevern.

De nächste Autobahn is de Autobahn 7 (Afsnidd Hamborg–Hannover). De Opfohrt 44 Soltau-Oost liggt so negen Kilometer in’n Süüdoosten von Woltern an de B 71.

Woltern liggt mit’n Bahnhoff Woltern an de Heidbahn.

 Footnoten 

 Weblenken 

Kategorie:Oort
Kategorie:Landkreis Heidkreis